ஐந்து ஆண்டுகளின் பின் மீண்டும் தலைதூக்கியிருக்கும் சோமாலிய கடற்கொள்ளையர்களின் அட்டகாசம், உலக நாடுகள் மத்தியில் தாக்கத்தை ஏற்படுத்தியுள்ளது. நேற்று முன்தினம் (13) கடத்தப்பட்ட கப்பலுடன், அதில் பணியாற்றிய இலங்கையைச் சேர்ந்த எட்டு மாலுமிகளும் கடத்தப்பட்டிருப்பதானது இலங்கையர்கள் மத்தியில் கடும் அதிர்ச்சியை ஏற்படுத்தியிருக்கிறது. மேலும், பிணைக் கைதிகளை விடுவிக்க பெருந்தொகையை கப்பமாகவும் கோரியிருக்கின்றனர் இந்தக் கப்பல் கடத்தலில் ஈடுபட்டிருக்கும் கடற்கொள்ளையர்கள்!